|  |  |
| --- | --- |
| Umhverfis- og auðlindaráðuneytiðSkuggasundi 1 150 REYKJAVÍK |  Reykjavík, 20. desember 2018Tilvísun: OS2020110040/22.2Verknúmer:1257000  |

**Efni: Áform um ný lög um mat á umhverfisáhrifum framkvæmda og áætlana**

Orkustofnun er sammála því að einfalda þurfi undirbúningsferli ákvarðana vegna framkvæmda. Einkum er óþarflega flókið samráðs- og umsagnarferli til þess fallið að flækja ákvarðanatöku. Þannig er vel þekkt að sama framkvæmdin er nokkrum sinnum send sömu aðilum til umsagnar. Fyrri umsagnir viðkomandi aðila eru ekki endilega aðgengilegar stjórnvaldi á næsta stigi (t.d. eru umsagnir um matskyldufyrirspurnir vegna laga um mat á umhverfisáhrifum ekki birtar) og því getur verið að umsagnaraðili þurfi ítrekað að endurtaka umsögn um sömu framkvæmd.

Notkun rafrænna umsóknar- og umsagnarleiða má telja til þess fallna að straumlínulaga umsagnar- og leyfisveitingarferli. Þannig liggja öll málsskjöl fyrir í samræmdri málagátt og í stað þess að endurtaka í sífellu flókin umsagnarferli má hugsa sér að á hinum ýmsu stigum lúti umsagnir að breytingum á skipulagi framkvæmda frá fyrra stigi.

Þau áform, eins og þeim hefur verið lýst í skjölum ráðuneytisins sem birt hafa vegna samráðsins, falla betur að stjórnsýslu Orkustofnunar þar sem þau koma til með að einfalda aðkomu stofnunarinnar á málum. Stofnunin telur allt benda til þess að slíkt einfaldara ferli muni hafa sömu tilætluðu áhrif um samráð við stofnunina.

Virðingarfyllst,
f.h. orkumálastjóra

|  |  |
| --- | --- |
| Harpa Þórunn Pétursdóttirlögfræðingur | Kristján Geirssonverkefnisstjóri |